Farmaceutický priemysel UV VIS prístroje sú výborným nástrojom do procesov kvalitatívnej aj kvantitatívnej analýzy a sú potrebné na kontrolu čistoty a dávkovania účinných zložiek farmaceutických výrobkov. Napríklad pomocou UV VIS spektrofotometra možno rýchlo vykonať analýzu účinnej zložky ibuprofénu a určiť koeficient extinkcie štandardného roztoku a vzorky 264 nm, resp. 273 nm. Percentuálny rozdiel medzi koeficientom extinkcie štandardného roztoku a vzorky slúži ako kritérium kontroly kvality, pričom podľa amerického liekopisu (USP) musí byť menší ako 3,0 %.
Biotechnologický priemysel UV VIS spektrofotometria predstavuje štandardnú metódu, ktorá sa každodenne používa v mnohých biotechnologických laboratóriách. Umožňuje určiť koncentráciu nukleových kyselín a bielkovín (napr. pomocou absorbancie A260 a A280) či skontrolovať čistotu DNA (napr. pomocou pomeru absorbancií 260/280). Pomocou rôznych vlnových dĺžok viditeľného spektra, napr. 595 nm pri Bradfordovej metóde a 750 nm pri Lowryho metóde možno vyčísliť obsah bielkovín v biologických vzorkách. Okrem toho sa UV spektroskopiou určuje aj optická hustota bunkovej kultúry meraná pri vlnovej dĺžke 600 nm, t. j. OD600, podľa ktorej sa odhaduje počet buniek baktérií a iných buniek (napr. Escherichia coli).
Viac sa dozviete v našej brožúre aplikácií pre biologické odbory.
Potravinársky a nápojový priemysel UV VIS spektroskopia sa používa na sledovanie a zvyšovanie kvality výrobkov. Napríklad kvalita olivového oleja sa určuje pozorovaním absorbancie 1 % roztoku v izopropylalkohole na vlnových dĺžkach od 200 do 400 nm, lebo zvýšená miera absorbancie v tomto rozsahu indikuje zoxidovaný olej, a teda zníženú kvalitu. Kontaminácia množením baktérií vo víne môže spôsobiť zmenu farby vína, ktorú možno posúdiť práve pomocou UV VIS spektroskopie. Spektroskopické merania sa bežne používajú aj pri sledovaní a kontrole kvality v pivovaroch. Často sa ňou merajú farba, horkosť, izo-alfa a alfa kyseliny, celkový obsah uhľohydrátov či voľný amínový dusík.
Viac sa dozviete v našej brožúre o aplikáciách pri analýze piva
Chemický priemysel UV absorpčná spektroskopia je jednou z najlepších metód na určovanie čistoty organických roztokov. Príkladom z chemického priemyslu je kontrola čistoty alkoholu, ktorý môže byť kontaminovaný benzénom. Benzén pohlcuje svetlo na vlnovej dĺžke 280 nm, zatiaľ čo alkohol na vlnovej dĺžke 210 nm, takže prípadná druhá špička v spektre na vlnovej dĺžke 280 nm môže indikovať kontamináciu benzénom. V chemickom priemysle sa široko využíva určovanie farby pomocou spektrofotometra. Napríklad platinovo-kobaltovú (Pt/Co) stupnicu pre číre kvapaliny opísanú v rámci metódy ASTM D1209 možno použiť na vizuálne určovanie farby chemických a petrochemických látok, ako sú glycerín, zmäkčovadlá, rozpúšťadlá, chlorid uhličitý a ropné destiláty.
Komunálne služby Spektrofotometer je ideálnym nástrojom na fotometrickú analýzu vody a odpadových vôd v podnikoch komunálnych služieb a príslušných inštitúciách. Umožňuje merať s vysokou presnosťou stovky parametrov (napr. chemickú spotrebu kyslíka, obsah amoniaku, tvrdosť, obsah chlóru atď.) a poskytovať rýchle výsledky na včasnú kontrolu kvality. Okrem toho, mnohé elektrárne sú povinné sledovať ppb hladinu iónov (napr. železa alebo kremíka), čo je možné vykonávať spektrometrom bez potreby korekcie v kotle.
Ďalšie informácie o UV VIS skúškach vody